དུས་མཚུངས་སུ་བོད་གཞུང་ཞབས་མ་ལག་དང་བཅས་པའི་མི་སྣ་མང་ཆེར་དབུས་གཙང་གཉིས་ཀྱི་སྐུ་དྲག་གི་ཁྱིམ་རྒྱུད་ཚོས་འཛིན་སྐྱོང་སྤེལ་གསུམ་གྱི་ལས་སུ་འཇུག་རྒྱུར་བརྩོན་མཁན་མང་བས་སྔ་སྲོལ་དེང་སྲོལ་གྱི་དར་སྲོལ་བཅས་ཀྱི་ལམ་ལུགས་མང་པོར་བརྩི་སྲུང་བྱེད་རྒྱུ་ལའང་དང་དོད་ཆེ་ཙམ་སྣང་།ཁ་མང་པོས་གུས་སྲོལ་བརྩི་ལུགས་མང་པོ་དབུས་གཙང་ནས་བྱུང་ལུགས་བཤད་ཀྱང་དེའང་མཐའ་གཅིག་ཏུ་ངོས་འཛིན་རྒྱུ་དཀའ་ཞིང་ངེས་པ་མེད་པ་དེ་ནི་ཡུལ་ལུང་རེ་ལ་ཆགས་ལུགས་རེ།ཆགས་ལུགས་རེ་ལ་ཁྱད་ཆོས་རེའི་དཔེ་ལྟར་ས་ཐ་ཅི་འདྲ་ཞིག་ཡིན་ཡང་མི་ཚོས་ཡུལ་དེའི་མི་དམངས་ཚོས་གོང་ལ་བསྐུལ་སྲོལ་དང་དམན་ལ་སྡང་སྲོལ་གཙོས་འཚོ་བའི་ལམ་སྲོལ་ཡོད་པས་རེད།